**ДЕНЯ НА ЗЕМЯТА 2022**

**22 АПРИЛ**

**Темата** за Деня на Земята 2022 г. е „**Инвестираме в нашата планета**“.

Поставя се фокус върху екологичната и социална политика, устойчивото развитие, зелените технологии и иновативното мислене, които могат да възстановят екосистемите и да съхранят здравето и живота на хората в световен мащаб. Акцентира се върху адаптацията към изменението на климата и начините за справяне с проблема.

Настъпил е моментът за действия, защото възстановяването на Земята зависи от всички не само защото ни е грижа за природата, а защото всички ние живеем в тази околна среда. Всеки от нас се нуждае от здрава планета. Здравата планета не е опция - тя е необходимост.

Дошло е времето за решителни действия да се **запази и защити нашето здраве, семейство, прехрана... заедно трябва да** Инвестираме в Нашата Планета.

**Зеленото** бъдеще е **проспериращо** бъдеще.

**Трябва да действаме (смело), ​​да въвеждаме иновации (широко) и да прилагаме (справедливо)**. Това ще въвлече всички - бизнесът, правителствата и гражданите – всеки който е отговорен, в **партньорство за планетата.**

И въпреки че все още има време за разрешаване на климатичната криза, време да изберем и проспериращо и устойчиво бъдеще, и време да възстановим природата и да изградим здрава планета за нашите деца и техните деца, времето е малко.

Изменението на климата ще продължи да засяга все повече икономическите отрасли, ще увеличава недостига, ще намалява печалбите и перспективите за работа, като това ще повлияе на всички нас, освен ако нещо не се промени.

Иновациите в частния сектор ще ускорят промяната, от която се нуждаем. Проучванията показват пряка връзка между устойчивите бизнес практики, цените на акциите и икономическата ефективност. Компаниите, които разработват ефективни управленски стандарти по отношение на социалната си и екологична политика (Environment Social Governance - ESG), имат по-добра рентабилност, по-силни финансови показатели, удовлетворени служители и по-стабилни позиции на акциите.

Все повече компании разбират, че вече не се избира между това да бъдат екологосъобразни или да имат нарастващи дългосрочни печалби, а че устойчивостта е пътят към просперитета. От социална и икономическа гледна точка, е наложително компаниите, независимо от мащаба си, да предприемат действия и да се съобразят с принципите на зелената икономика.

Например в САЩ работните места за чиста енергия осигуряват доходи от +25% над националната средна заплата и изпреварват работните места за добив на изкопаеми горива с три към едно, като наемат повече служители, отколкото учители в средно или начално училище, банкери, фермери, или агенти по недвижими имоти. Въпреки всичко, **все още се стимулират технологиите, които спират бъдещия растеж**. В световен мащаб индустрията на изкопаемите горива се възползва от субсидии **от 11 милиона долара** всяка минута **и над 5,9 трилиона долара годишно (и нараства)**. Представете си въздействието от преминаването към политики и партньорства, които изграждат възобновяема икономика.

Младите хора дават добър пример за екологосъобразни практики и действия като 45% от тях са спрели да купуват определени марки поради етични съображения или съображения за опазване на околната среда. Ние имаме възможността да лобираме и подкрепяме бизнеси/инициативи, които предприемат активни стъпки за опазване на околната среда чрез своите практики и инвестиции, и са благоприятни от гледна точка на климатичните промени, както и да не подкрепяме тези, които не го правят.

**Включете се в Деня на Земята 2022 г.**

Повече от 1 милиард души в 192 държави участват в дейности за Деня на Земята всяка година, което го прави най-мащабното честване в света. Каним Ви да бъдете част от Деня на Земята и да помогнете за по-нататъшни действия по отношение на климатичните промени по целия свят.

Всяка година платформата EARTHDAY.ORG координира събития по целия свят, за да демонстрира глобалната подкрепа за движението за опазване на околната среда. Ако планирате събитие за Деня на Земята, може да го регистрирате на интернет адрес: <https://www.earthday.org/actions/register-your-earth-day-event/>, и да бъдете част от световното честване на Деня на Земята.

**ГОЛЯМОТО ГЛОБАЛНО ПОЧИСТВАНЕ™**

Когато става въпрос за индивидуални действия за обществото, един от най-добрите начини хората да окажат влияние върху Планетата е като почистят обществените пространства. Проблемът със замърсяването излиза извън контрол и нашата околна среда страда от това. Микропластмасата прониква дори в храната и във въздуха, който дишаме.

Може да регистрирате планирано почистване [тук](https://www.earthday.org/actions/post-a-cleanup/).

**КЛИМАТИЧНА ГРАМОТНОСТ**

Преди петдесет години първият Ден на Земята поставя началото на екологична революция. Сега платформата EARTHDAY.ORG инициира образователна революция, за да спаси Планетата.

**Практични и екологосъобразни съвети за промяна в действията и навиците във всеки ден от годината:**

* Приятно ли ви е да прекарвате време навън? Подкрепете голямото глобално почистване ([Great Global Cleanup](https://cleanup.earthday.org/)) и събирайте боклука, докато се наслаждавате на дейностите си на открито. Това е чудесен начин да премахнете пластмасова капачка от бутилката от сметището, докато сте на сутрешната си разходка!
* Бъдете част от промяната. Променете диетата си, за да се борите с изменението на климата! Опитайте да участвате в безмесни понеделници! Вижте рецепти за безмесни ястия.
* Пробвайте [калкулатор за хранителен отпечатък](https://www.earthday.org/foodprints-calculators/), за да разберете как Вашето хранене влияе на Планетата.
* Започнете да събирате боклука по време на сутрешното си бягане! Това е забавен и ефективен начин да тренирате, докато почиствате обществените пространства. Научете повече [тук](https://www.earthday.org/campaign/cleanup/).
* С приложението Global Earth Challenge всеки може да бъде гражданин - учен! Чрез мобилното приложение тази инициатива помага за наблюдение и смекчаване на заплахите за околната среда и човешкото здраве. Изтеглете днес и събирайте данни за околната среда близо до вас!
* Изчислете своя личен въглероден отпечатък и направете промени, за да го намалите – това е нещо, което всички можем да направим, за да помогнем за оцеляването на планетата.
* Замърсяването с пластмаса е един от най-важните екологични проблеми, пред които сме изправени днес. [Изчислете вашето лично потребление на пластмаса](https://www.earthday.org/plastic-pollution-calculator-2/), след което използвайте нашите съвети, за да се освободите от пластмасите за еднократна употреба!
* Повечето хора вече знаят, че найлоновите торбички за хранителни стоки за еднократна употреба се таксуват за тяхното „удобство“, въпреки това те са изключително „неудобни“ за планетата. Използвайте чанта за многократна употреба.
* Оползотворявайте хранителните отпадъци чрез компостиране!
* Откажете се от хартиените фактури за сметки и заявете електронни. Ще спасите дървета и ще спестите горивото, необходимо за доставяне на сметките Ви.
* Насърчете вашето училище или организация да предлага повече опции за безмесна храна и да образовате ученици и служители за въздействието на животновъдството върху околната среда.
* Убедете кафенето във вашето училище или офис-сграда да използва прибори и чинии за многократна употреба.
* Спасете пеперудите и пчелите! Помогнете да се допринесе за значими научни изследвания върху популациите, опрашващи растенията чрез [мобилното приложение Global Earth Challenge](https://www.earthday.org/campaign/global-earth-challenge/). Това е толкова лесно, колкото да направите снимка.
* Всяко действие има значение за борба с пластмасовото замърсяване. [Проучете възможностите](https://www.earthday.org/actions/act-on-plastic-pollution/) и се ангажирайте да направите първата стъпка към прекратяване на замърсяването с пластмаса.
* Купувайте органична храна, за да запазите тялото си и околната среда без токсични пестициди. Подкрепете фермерите и компаниите, които използват органични съставки.
* С приложението [Global Earth Challenge](https://www.earthday.org/campaign/global-earth-challenge/) можете да правите снимки на хоризонта, за да помогнете на учените да преценят качеството на въздуха чрез светлинни вълни (lightwaves) във вашата снимка. Спомагайте за по-чист въздух близо до вас.
* Купувайте местна храна, за да намалите разстоянието „от фермата до трапезата“. Купувайте директно от производителя, посещавайте местния фермерски пазар или се присъединете към местна кооперация за храна.
* Намалете консумацията на месо, за да ограничите въглеродните емисии от животновъдната индустрия.
* Индивидуалните и малки групови почиствания могат да имат голямо положително въздействие върху вашата общност. За да направим глобална промяна, трябва да предприемем локални действия. Организирайте собствено почистване.
* Използвайте бутилка с вода за многократна употреба, за да намалите съществено консумацията на пластмаса.
* Избягвайте пластмасови изделия за еднократна употреба и ако е възможно, купувайте продукти в опаковки от стъкло или хартия. Стъклените опаковки се използват лесно повторно, а хартията е много по-щадящ за околната среда материал.
* Практикувайте устойчива мода! Дарете старите си дрехи и стоки за дома, вместо да ги изхвърляте. Когато имате нужда от нещо, помислете за закупуване на използвани стоки. Използваното не винаги означава немодно!
* Винаги четете етикетите! Използвайте екологично чисти, нетоксични почистващи продукти, за да избегнете попадането на токсични химикали в канализацията!
* Въведете прости екологосъобразни практики в ежедневието си като например вземете си по-кратък душ.
* Спестете електричество и изгасете осветлението, когато излизате от стаята.
* Опитайте да отглеждате своя собствена био градина!

Източници на информация:

<https://www.earthday.org/>

<https://www.earthday.org/earth-day-2022/>

<https://www.earthday.org/earth-day-tips/>